《宿龟石寺》
宋代·舒岳祥

朅来谁主我，野寺得闲行。
借屋安书庋，就岩搘饭铛。
山晴分雁转，水暖见鱼生。
无事人情好，相逢总笑迎。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。